Vojna operacija u Gruziji Rusiju će skupo koštati
Američki stručnjaci za Rusiju i Kavkaz i diplomati analiziraju uzroke i posljedice ruske vojne intervencije
Čelni stručnjak američkediplomacije za regiju Kavkaza tvrdi da je Moskva svojom intervencijom u Gruzijinanijela ozbiljnu štetu svojoj međunarodnoj poziciji. Zamjenik pomoćnika državne tajnice, Matthew Bryza koji je u Državnom tajništvu odgovoran za odnose s europskim zemljama –izjavio je da je Washington u više navrata savjetovao vladi Gruzije da izbjegavasukob s Moskvom. Bryza je odbaciotvrdnje da je američka vlada, navodno, vladi Gruzije dala 'zeleno svjetlo' zavojnu akciju u Južnoj Osetiji. Podsjetimo, Gruzija je u tu svoju separatističku regiju poslala vojsku –tvrdeći da je to odgovor na stalno granatiranje i provokacije. No, nakon toga je intervenirala ruskavojska, u skladu s dugogodišnjom potporom Moskve koja je u Južnoj Osetijistacionirala svoje postrojbe – za koje tvrdi da su u mirovnoj misiji. Matthew Bryza kaže da je Washington Gruzijisavjetovao da se suzdrži čak i onda kada su u Južnu Osetiju počele stizatidodatne ruske snage, bez obzira na nominalni prekid vatre koji je bio na snazi. "U tom trenutku, gruzijski vrh nam jeporučio da nema drugog izbora nego da brani svoja sela, svoje ljude. Prekinuli su s poštivanjem prekidavatre. Naša poruka Gruziji glasila jekao i prije – shvaćamo težinu situacije, ali savjetujemo vam da se ne upuštateu izravan vojni sukob s Rusijom, jer u njemu ne možete pobijediti." Zbogčega je gruzijski predsjednik Mikhail Saakashvili ipak zapovjedio vojnu akcijuprotiv separatista u Južnoj Osetiji?Ronald Suny sa Sveučilišta Chicago smatra da je Saakashvili – pogrešno –smatrao da je za to došao najbolji trenutak. "Trenutak se činio povoljnim jer su iruski i američki predsjednik upravo bili na otvaranju Olimpijskih igara. Dmitrij Medvjedev – kojeg ja zovemnominalnim predsjednikom Rusije – krstario je Volgom. Ukratko, izgledalo je kao da se problem može riješiti na brznačin. Naravno, Gruzijci su očekivali nekakav ruski odgovor, no mislili su daće Moskva ipak više oklijevati." Međutim,Rusija kao da je čekala na gruzijski napad – reagirala je brzo, masivno ibrutalno. Izbacila je gruzijske snageiz Južne Osetije te zaposjednula dio teritorija Gruzije. Ronald Suny pokušava objasniti načinrazmišljanja gruzijskog vrha. "Saakashvili je vjerojatno mislio –potpuno pogrešno – da će mu Zapad, a pogotovo njegov prijatelj George Bush,doći u pomoć. Kako je to Zapad mogao,pogotovo u vojnom smislu? Na to jepitanje vrlo teško odgovoriti." Izravnuvojnu pomoć Gruziji isključio je američki ministar obrane Robert Gates. Robert Legvold sa Sveučilišta Columbiasmatra da je sam gruzijski predsjednik bio svjestan da mu Amerika neće pomoćiupućivanjem vojske. Iako, mnogi suGruzijci upravo to očekivali – kaže Legvold. "Saakashvili je očekivao manjeagresivnu rusku reakciju, ali mnogo agresivniju političku i diplomatskuintervenciju Europske Unije, NATO-a i Sjedinjenih Država. Bila je to očito njegova pogrešna procjena." Američkianalitičari slažu se da je ruski odgovor bio nerazmjeran gruzijskoj vojnojakciji. Stephen Jones s Koledža Holyokejoš je oštriji u svojoj ocjeni ruskog djelovanja. "Rusi su počinili ozbiljnu pogreškuzato jer su napredovali dalje od Južne Osetije a otvorili su i drugi front, uAbhaziji. Tako su se otvorili za oštrekritike Zapada. Jer, činjenica jest daje ruska akcija – vojni upad na državni teritorij druge zemlje - kršenjemeđunarodnog prava. Nisam siguran da jeto Moskva priželjkivala, jer ona je sada pod pritiskom da prihvati diplomatskorješenje krize." Visokidužnosnik američke diplomacije Matthew Bryza nije želio spekulirati oposljedicama po Rusiju – hoće li ona možda biti isključena iz skupine G8, iliće joj možda biti blokirano članstvo u Svjetskoj trgovinskoj organizaciji. Međutim, rekao je gospodin Bryza, nema sumnjeda je Rusija sama sebi, na međunarodnoj sceni, nanijela vrlo veliku štetu. "Nije nam namjera objavljivatineodređene, prazne prijetnje, prijetitiprstom... Želimo jednostavno reći da će ova vojna operacija Rusiju skupo koštati,kada je u pitanju njezina pozicija u svijetu.To za nju nije dobro. Mi nismoželjeli da se to dogodi, da ruski ugled na međunarodnoj sceni bude okrnjen." MatthewBryza je dodao da je Washington proveo godine kako bi izgradio partnerske odnoses Moskvom koji će biti od koristi objema zemljama. Nakon događaja u Gruziji, vrlo smo daleko od takvih odnosa –rekao je američki diplomat.